A BIZOTTSÁG 623/2002/EK RENDELETE

(2002. április 11.)

a kecskére vonatkozó jövedelemtámogatásra jogosult területek tekintetében a 2550/2001/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a juhhús és kecskehús piacának közös szervezéséről szóló, 2001. december 19-i 2529/2001/EK tanácsi rendeletre1 és különösen annak 4. cikke (2) bekezdésére,

mivel

(1) Azokat a területeket, ahol a kecskehús-termelők jövedelemtámogatásra jogosultak, a legutóbb a 263/2002/EK rendelettel2 módosított, a juh- és kecskehús piacának közös szervezéséről szóló 2529/2001/EK tanácsi rendeletnek a jövedelemtámogatási-rendszerek tekintetében történő alkalmazására vonatkozó részletes szabályok megállapításáról, valamint a 2419/2001/EK rendelet módosításáról szóló, 2001. december 21-i 2550/2001/EK bizottsági rendelet3 I. melléklete sorolja fel. Egy későbbi vizsgálat azt mutatta, hogy a földrajzi területek jegyzékét frissíteni kell. Megállapítást nyert, hogy a 2529/2001/EK rendelet 4. cikkének (2) bekezdésében meghatározott feltételeket Németország esetében az Európai Mezőgazdasági Orientációs és Garanciaalapból (EMOGA) nyújtandó vidékfejlesztési támogatásról, valamint egyes rendeletek módosításáról, illetve hatályon kívül helyezéséről szóló, 1999. május 17-i 1257/1999/EK rendelet4 18. cikkének értelmében vett hegyvidéki területeken teljesítették.

(2) Az e rendeletben előírt intézkedések összhangban vannak a Juh- és Kecskehúspiaci Irányítóbizottság véleményével,

ELFOGADTA EZT A RENDELETET:

1. cikk

A 2550/2001/EK rendelet I. melléklete helyébe e rendelet melléklete lép.

2. cikk

Ez a rendelet az Európai Közösségek Hivatalos Lapjában való kihirdetésének napját követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. április 11-én.

a Bizottság részéről

Franz FISCHLER

a Bizottság tagja

MELLÉKLET

"I. MELLÉKLET

A KECSKÉRE VONATKOZÓ JÖVEDELEMTÁMOGATÁSRA JOGOSULT TERÜLETEK

1. Franciaország: Korzika, és az ezen régión kívül elhelyezkedő minden, az 1257/1999/EK rendelet 18. cikkének értelmében vett hegyvidéki terület.

2. Görögország: az egész ország.

3. Olaszország: Lazio, Abruzzo, Molise, Campania, Apulia, Basilicata, Calabria, Szicília és Szardínia, valamint az ezeken a régiókon kívül elhelyezkedő minden, az 1257/1999/EK rendelet 18. cikkének értelmében vett hegyvidéki terület.

4. Spanyolország: Andalúzia, Aragónia, a Baleárok, Kasztília-La Mancha, Katalónia, Extremadura, Galicia (kivéve La Corua és Lugo tartományokat), Madrid, Murcia, La Rioja, Comunidad Valenciana, és a Kanári Szigetek autonóm területek, valamint az ezeken a régiókon kívül elhelyezkedő minden, az 1257/1999/EK rendelet 18. cikkének értelmében vett hegyvidéki terület.

5. Portugália: az egész ország, az Azori-szigetek kivételével.

6. Ausztria: az 1257/1999/EK rendelet 18. cikkének értelmében vett minden hegyvidéki terület.

7. Németország: az 1257/1999/EK rendelet 18. cikkének értelmében vett minden hegyvidéki terület."

1 HL L 341., 2001.12.22., 3. o.

2 HL L 43., 2002.2.14., 9.o.

3 HL L 341., 2001.12.22., 105. o.

4 HL L 160., 1999.6.26., 80.o.